Bak stjernebræen
Jeg kjørte tungt i slæen
igjennem julesneen
en vei, som halvt var sti —
men i mit sind, det trætte
fornam jeg julens lette
og kydske melodi!

Jeg skalv, jeg følte trangen,
med denne klingre sangen
at komme skogen nær —
og bandt min hest ved stien
og klatret op i lien
imellem mørke trær! — —

Der gløder grønne stjerner
bak unge konglekjerner
i høie graners top —
det er, som stjernehimlen
trak hele granevrimlen
mot himmerike op!

Lik svævende lianer
som sprer mot mørke graner
sit smekre, tomme spind,
staar løn og asp og silje
og føler hvælvets vilje
i samme stjerneskin!

Hver top i skogen higer
mot luftens høie riger
og finder hvert sit lys —
det skjønne felt af straaler,
som trær med blad og naaler
af evigheten by’s!

Jeg tænker, mens jeg dirrer
af fryd og frost og stirrer
mot melkeveiens bræ:
«De stammerne i sneen
har bakom stjernebræen
et stort og hellig træ!

Et træ, som de vil ligne,
hvis væsen skal velsigne
i verden deres vekst,
og si for hver en stamme
i denne nat den samme
uvisnehige tekst!»

Slik ga jeg jul til trærne
og knyttet deres kjærne
til menneskernes fest,
og vadet gjennem sneen
tilbake, ned til slæen
og til min tause hest!

Poesi